7 redes waarom BGV-e-leeropleiding belangrik isIn enige organisasie is die verskaffing van toepaslike inligting en opleiding met die oog daarop om reg deur die hele struktuur te voldoen aan gesondheid- en veiligheidsvereistes van wesenlike belang. Alle werknemers moet weet hoe om veilig te werk, sonder om hulself, hul gesondheid of dié van ander in gevaar te stel. Dit geld nie net werknemers van die organisasie nie, maar het ook betrekking op kontrakteurs en werkers in eie diens wat die werkplek betree. Werknemers behoort duidelike en bondige instruksies en inligting te kry, tesame met gepaste opleiding. Wanneer opleiding aangebied word, moet organisasies rekening hou met opleidingsbehoeftes soos vir nuutaangestelde werknemers, werknemers wat van posvlak verander het of meer verantwoordelikhede bygekry het en so meer. Vergelyk ŉ mens e-leer-opleiding met tradisionele opleiding is dit duidelik dat e-leer een van die doeltreffendste maniere is om werknemers op te lei juis omdat dit talle voordele vir die organisasie en die werknemers inhou. Dié voordele sluit in: Waarom is e-leer met betrekking tot gesondheid en veiligheid belangrik? Voldoening aan gesondheid- en veiligheidsvereistes is nie bloot ŉ opsie nie, maar is verpligtend tesame met die voorsiening van doeltreffende gesondheid- en veiligheidsopleiding wat voldoen aan etlike Suid-Afrikaanse standaarde, regulasies en wetgewing met betrekking tot ŉ veilige en gesonde werkomgewing. Dit is die wetlike plig van werkgewers sowel as werknemers om redelike en praktiese maatreëls te tref om te verseker daar is gesondheid en veiligheid in die werkplek en dat dit sover redelik moontlik gehandhaaf word. In geval van die verontagsaming van dié wette en regulasies loop werkgewers en werknemers die risiko van nadelige gevolge benewens die feit dat hulle die lewe en welsyn in gevaar stel van werknemers en ander persone wat ŉ onveilige werkplek betree. Op die lang duur kan sulke insidente daartoe lei dat werknemers se lewensbestaan bedreig word en nie net hulle nie, maar ook hul gesinne in gedrang kom. Daarmee saam bedreig dit ook die finansiële sekuriteit van organisasies en dit mag selfs lei tot kriminele vervolging en bankrotskap. Ondanks die soort sake wat die organisasie doen is daar eiesoortige risiko’s gekoppel aan enige werkplek en werkomgewing. Selfs in kantooromgewings is daar altyd gevare wat kan lei tot voorvalle, beserings en selfs die dood. Selfvoldaanheid wil ŉ mens vermy en e-leer en die voortdurende benutting daarvan om werknemers bewus te maak van gevare en risiko’s stel organisasies in staat om sulke gevare en risiko’s meer effektief te beheer. Dit is nie moontlik om ŉ werkplek vry van enige risiko’s te waarborg nie, maar dit is nietemin moontlik om risiko’s te monitor en te temper. Dit is nie die einddoel nie, maar ŉ volgehoue reis wat voortdurende monitering en bestuur verg. In ŉ voortdurend veranderende wêreld met werksaamhede teen ŉ vinnige pas mag dit lastig lyk om voortdurend gesondheid- en veiligheidspraktyke te verseker. Om dié rede is dit noodsaaklik om gebruik te maak van e-leer – soos aangebied deur ŉ organisasie soos SafetyWallet, tesame met alles wat dit bied met betrekking tot gesondheid- en veiligheidsvoldoening – om ŉ veiligheidskultuur te skep. In die skep van deurlopende en volgehoue toegang tot onderrigmateriaal wat van enige plek bereik kan word, skep dit ŉ weg wat gevolg kan word in onderrig en gebruik kan word as ŉ verwysingspunt om voortgaande gesondheid- en veiligheidsvoldoening te verseker. Bron: SA Shares Een van die hoofvoordele verbonde aan e-leer is dat dit ŉ organisasie ŉ aansienlike bedrag geld bespaar aangesien daar geen noodsaak is nie vir reis, akkommodasie, ŉ lokaal wat gebruik kan word en so meer. Boonop kan lede van SafetyWallet wat gebruik maak van die e-leer-hulpbronne wat aangebied word – en wat bestaan uit 36 gesondheid- en veiligheidskursusse, dit sonder enige koste doen. Bevestiging dat daar voldoen is aan gesondheid- en veiligheidsvereistes en gebruikmaking van SafetyWallet se dienste en oplossings speel ŉ belangrike rol in die verdere vermindering van koste. Voldoening aan gesondheid- en veiligheidsvereistes verhoog nie net produktiwiteit nie, maar help organisasies ook om indirekte uitgawes as werksaamhede te verminder. In werksaamhede wat stroombelyn is, word minder tyd bestee aan individuele take wat die benutting van werksure verhoog. Wanneer werkers beseer of siek word, of dit nou geringe of dodelike beserings is, kan dit nadelige gevolge vir werksaamhede hê. Deur voldoening aan gesondheid- en veiligheidsvereistes en voldoende en effektiewe opleiding aan te bied, kan dié risiko doeltreffend verminder word. As organisasies effektiewe gesondheid- en veiligheidsbeleid het, help dit om goeie verhoudings met werknemers te bou, veral wanneer werknemers kan werk in ŉ veilige en gesonde omgewing. Werknemers wat die nodige opleiding en steun van hul werkgewers kry, is minder geneig om ander werkgeleenthede te ondersoek en is meer tevrede in hul werksituasie, wat produktiwiteit verhoog en help om ŉ volgehoue gesondheid- en veiligheidskultuur daar te stel. Deur gesondheid- en veiligheidsvoldoening deur opleiding te verseker, staan organisasies groter kanse vir botte op projekte en kontrakte, juis vanweë hulle sterk rekord van verbintenis tot gesondheid en veiligheid. Voldoening aan gesondheid- en veiligheidsvereistes stel organisasies in staat om erkenning en aansien in die bedryf te verwerf. Deur gebruik te maak van SafetyWallet se unieke aanbod word organisasies betreffende gesondheid en veiligheid in alle opsigte bygestaan en gesteun. SafetyWallet staan lede boonop by met bemarkingspogings soos: As ŉ mens al die redes in ag neem waarom gesondheid en veiligheid- e-leer soveel meer effektief is as tradisionele onderrig, besef ŉ mens organisasies kan niks verloor deur daarvan gebruik te maak nie. E-leer ten opsigte van gesondheid en veiligheid hou talle voordele in vir werkgewers sowel as werknemers, en dit het die vermoë om werkgewers en werknemers te verenig in die najaag van ŉ gemeenskaplike doel: die daarstel van ŉ veilige werkplek. Die voordele wat spruit uit ŉ sterk gesondheid- en veiligheidsbeleid en -program oortref die instandhouding daarvan. Gesondheid- en veiligheidopleiding en e-leer moet nie gesien word as ŉ hindernis wat sukses belemmer nie, maar as ŉ effektiewe en logiese stap in die rigting van gesonde sakestandaarde. Sulke standaarde moet nooit gesien word as ŉ nagedagte nie, maar as die hoofbeginsels wat die sukses van die organisasie bevorder en beskerm deur sorg te dra van die belangrikste bate: die werknemers. Besoek SafetyWallet se webwerf by https://www.safetywallet.co.za/ of Makrosafe se webwerf https://www.makrosafe.co.za/ vir nog inligting.